Държавен вестник, бр. 5, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  5
Чл. 26. След разглеждане на заявлението 
избраният лекар, съответно ръководителят на 
екипа, уведомява пациента за възможността 
да бъде изпълнено искането.
Чл. 27. В края на всяко тримесечие лечеб­
ните заведения за болнична помощ изпращат 
в РЗИ информацията от електронния си 
дневник за извършения от пациентите избор 
на лекари/екипи.
Чл. 28. Избор на лекар/екип се допуска за 
извършване на конкретна интервенция или 
друга специфична част от диагностично-ле­
чебния процес, посочена от пациента. 
Чл. 29. Не се допуска извършването на 
избор на лекар/екип:
1. който да лекува и наблюдава пациента 
за цялото време на престоя му в лечебното 
заведение;
2. когато лекарят/екипът е само един;
3. след осъществяване на конкретната 
интервенция или специфичната част от ди­
агностично-лечебния процес.
Чл. 30. (1) Информацията по чл. 3, т. 5 в 
частта є относно цените за избор на лекар/
екип задължително съдържа и:
1. цените на изпълняваните клинични 
пътеки;
2. максималните цени за избора на лекар/
екип, определени с наредбата. 
(2) При заявено извършване на избор на 
пациента се предоставя информация за лека­
рите/екипите, работещи в болницата, както 
и за техния график на работа. 
Чл. 31. (1) Болниците определят цената 
за избор на лекар/екип съобразно цената на 
съответната клинична пътека, по която ще 
бъде лекуван пациентът, като:
1. цената за избор на лекар/екип за из­
вършване на дейности по клинична пътека 
с цена до 500 лв. не може да надхвърля 50 
на сто от цената на пътеката (за избора на 
лекар), но не повече от 250 лв., и 75 на сто 
от цената на пътеката (за избора на екип), но 
не повече от 350 лв.;
2. цената за избор на лекар/екип за из­
вършване на дейности по клинична пътека с 
цена от 501 до 1000 лв. не може да надхвърля 
50 на сто от цената на пътеката (за избора на 
лекар), но не повече от 300 лв., и 75 на сто 
от цената на пътеката (за избора на екип), но 
не повече от 450 лв.;
3. цената за избор на лекар/екип за извър­
шване на дейности по клинична пътека с цена 
от 1001 до 2000 лв. не може да надхвърля 30 
на сто от цената на пътеката (за избора на 
лекар), но не повече от 400 лв., и 60 на сто 
от цената на пътеката (за избора на екип), но 
не повече от 700 лв.;
4. цената за избор на лекар/екип за из­
вършване на дейности по клинична пътека 
с цена над 2000 лв. не може да надхвърля 20 
на сто от цената на пътеката (за избора на 
лекар), но не повече от 700 лв., и 40 на сто 
от цената на пътеката (за избора на екип), но 
не повече от 950 лв.
(2) Не е допустимо определянето на различ­
ни цени за избор на лекар/екип в зависимост 
от сложността и/или продължителността на 
манипулацията/дейността, която ще бъде 
извършена на пациента, както и от заемана­
та длъжност, в т.ч. академичната длъжност, 
трудовия стаж и научната степен на лекаря/
лекарите от екипа.
Чл. 32. При поискване на пациентите се 
осигурява възможността да заплатят допъл­
нително поисканите услуги по банков път в 
рамките на престоя си в заведението.“
§ 9. В § 1 от допълнителната разпоредба 
се правят следните изменения и допълнения:
1. В т. 1 абревиатурата „РЦЗ“ се заменя 
с „РЗИ“.
2. В т. 8 след думите „условия и“ се добавя 
„допълнително“ и думата „предпочитан“ се 
заменя с „избор на лекар или“.
3. Създават се т. 11 и 12:
„11. „Екип“ е лекарят, извършващ конкрет­
ната интервенция или друга специфична част 
от диагностично-лечебния процес, посочена 
от пациента, заедно с поне един от следните 
възможни медицински специалисти: друг/
други лекари със специалност, различна от 
специалността на първия лекар, и специалист 
по здравни грижи. 
12. „Избор на лекар/екип“ е изразяване 
на предпочитание от пациента конкретна 
интервенция или друга специфична част от 
диагностично-лечебния процес да му бъде 
предоставена/осъществена от определен ле­
кар/екип на болницата.“
§ 10. В § 2 от заключителните разпоредби 
след думата „здравето“ се добавя „и чл. 4, 
ал. 3 от Закона за здравното осигуряване“.
§ 11. Създава се приложение към чл. 25, 
ал. 1: 
„Приложение
към чл. 25, ал. 1
Образец на заявление за избор на лекар/
екип от медицински специалисти
Уважаеми ………………………………………........................…,
(управител/изпълнителен директор 
на болницата)
Желая да се възползвам от възможността, обявена 
от повереното Ви лечебно заведение, за избор на 
лекар/екип от медицински специалисти 
(вярното се подчертава)
и да заявя, че предпочитам извършването на ……
…...........................…………………….........................………
(посочва се конкретната интервенция или друга специ­
фична част от диагностично-лечебния процес)
да бъде осъществено от д-р …….……………………………
(посочва се името на избрания лекар, длъжността и 
болничната структура, в която той работи)